tomron87/hebrew-wikipedia-sentences-corpus huggingface dataset:
רשמיו של רוזוולט בנושא זכויות האדם הוא נושא שנוי במחלוקת.
רוזוולט היה חייב בתמיכתם של הדמוקרטים ממדינות הדרום, שהיוו רוב במפלגה באותה עת, על מנת להעביר את חקיקות הניו דיל.
אפליה וחוקים גזעניים היו מקובלים במדינות הדרום של ארצות הברית באותה תקופה, והדמוקרטים ממדינות אלה התנגדו בתוקף לכל דרישה לשוויון גזעי.
עקב חששו מהעלאת חמתם של נציגי המדינות הדרומיות, שעלול היה להביאם להתנגד לתוכניותיו הכלכליות, נמנע רוזוולט מלתמוך בגלוי בחקיקות בנושא זכויות האזרח, ואף תמך בהפרדה גזעית בתוכניות הניו דיל השונות.
פעולות אלה של רוזוולט היו מקובלות בנוף הפוליטי של המחצית הראשונה של המאה ה־20. למרות זאת רוזוולט זכה לתמיכה רחבה מקרב מיעוטים רבים כגון אפרו־אמריקנים, יהודים וקתולים וזאת, בין היתר, בזכות מספר הישגים בולטים בנושא זכויות האזרח שהוא הצליח להעביר למרות הקשיים.
עם כניסת ארצות הברית למלחמה הוציא רוזוולט את הצו הנשיאותי 8802. מטרות הצו היו להבטיח חלוקה הוגנת של מקומות העבודה החדשים שנוצרו בעקבות המלחמה גם למיעוטים, ולצורך כך הוקמה הוועדה להזדמנות שווה בתעסוקה (Fair Employment Practice Commission).
רוזוולט גם הפעיל לחץ לקבלתם של אפרו־אמריקנים לתפקידים משמעותיים יותר בצבא וקירב אותם לתפקידי השפעה במפלגה הדמוקרטית.
המבקרים לעומת זאת טוענים כי מהלכים אלה לא היו יוזמות אישיות של רוזוולט ובוצעו בעיקר בזכות השפעתה של אשתו, אלינור, וליברלים אחרים.
הם טוענים עוד כי גם בזמן המלחמה המשיכה ההפרדה הגזעית בצבא האמריקאי בניגוד להנחיות, וכאשר פנו נציגי האפרו־אמריקנים בעניין לרוזוולט הוא הבטיח לעזור, אך למעשה לא עשה דבר לשינוי המצב.
ב־19 בפברואר 1942 חתם רוזוולט על הצו הנשיאותי 9066 שהביא לעקירתם של כ־120 אלף אזרחי ארצות הברית ממוצא יפני והכנסתם למחנות הסגר.
הכליאה נעשתה בנימוק שהיפנים המתגוררים בארצות הברית עלולים להיות גיס חמישי ולסייע למדינת מוצאם, שלאחר התקיפה בפרל הארבור הפכה לאויבת ראשונה במעלה של האמריקנים.
גם חלק מהאזרחים ממוצא איטלקי וגרמני זכו ליחס דומה.
בניגוד לכך טוענים המתנגדים כי הכליאה הייתה בלתי חוקתית ומיותרת מכיוון שהיא לא הצליחה לעמוד במטרתה העיקרית: לעצור את המרגלים שפעלו למען האימפריה היפנית.
המתנגדים טוענים עוד כי הכליאה הייתה מושפעת בחלקה מגזענות, ומביאים כדוגמה את הדברים שכתב רוזוולט על הגירת היפנים ב־1925: "קליפורניה התנגדה (להגירה) ובצדק תוך שימוש בטענה הבסיסית כי המהגרים היפנים אינם מסוגלים להיטמע באוכלוסייה האמריקאית...
כל אחד שזכה לטייל במזרח הרחוק יודע כי מיזוג דם אסיאתי ביחד עם דם אירופאי או אמריקאי מפיק, בתשעה מקרים מתוך עשרה, תוצאות מצערות ביותר".
פעולותיו של רוזוולט, על אף שנראות חריגות כיום, לא נראו כך באותה עת, כפי שניתן ללמוד מפסק דין קורמאטסו נגד ארצות הברית, שניתן ב־1944, בה קבע בית המשפט העליון של ארצות הברית כי כליאת היפנים חוקית.
החלטה זו נהפכה רק בשנת 1983. כיום העקירה היא מושא לביקורת היסטורית ומגונה כגזענית באופייה.
עם זאת, יש המגנים עדיין על העקירה ורואים אותה כהכרח בזמן מלחמה טוטאלית.
לטענתם גיס חמישי הוא איום משמעותי, אף על פי שנראה כי היפנים לא היוו גיס שכזה.
בתקופה שבין שתי מלחמות העולם היו רבים שהביעו התנגדות להגירה המונית למדינה, על אף שארצות הברית הייתה מדינת הגירה לאורך ההיסטוריה שלה, והיו אף גם כאלה שאחזו בדעות קדומות כלפי יהודים.
אך הדעה הרווחת היא שרוזוולט עצמו לא החזיק בדעות כאלה.
ראיה לכך ניתן למצוא בעובדה שרבים מחבריו הפוליטיים הקרובים, כגון פליקס פרנקפורטר וברנרד ברוך היו יהודים, ואף סייעו לו רבות בקבלת תמיכת היהודים בעיר ניו יורק.
רוזוולט גם מינה את פרנקפורטר לשופט בבית המשפט העליון ואת הנרי מורגנטאו (הבן) לשר האוצר היהודי הראשון בתולדות ארצות הברית.
אישים יהודים רבים אחרים מונו לתפקידים בכירים בממשלו של רוזוולט, דבר שזיכה אותו לא פעם בביקורת קשה.
קריאות ששיבשו את שמו של "הניו דיל" (New Deal) ל"הדיל היהודי" (Jew Deal) וטענות לכך שהוא "מעמיס" את הממשל ביהודים הן דוגמה טובה להלך הרוח ששרר בקרב חוגים רבים בארצות הברית באותה תקופה.
רוזוולט גינה בחריפות את רדיפת היהודים שהחלה בגרמניה עם עליית הנאצים לשלטון.
החל מ־1937 גדל בצורה חדה מספר היהודים שביקשו להימלט מגרמניה, ורוזוולט התבקש, על ידי ארגונים וחברי קונגרס יהודים, להרחיב את האפשרות לפליטים נוספים להתיישב בארצות הברית.
רוזוולט סירב לבקשה ואמר כי הפליטים יתקבלו על פי מכסות ההגירה הקיימות.
הוא הציע כי הפליטים הנוספים יתיישבו במדינות אחרות.
לחצים מצד יהודים רבי השפעה כמו גם מצד אשתו, אלינור, לשנות את החלטתו לא נשאו פרי.
רוזוולט יזם את ועידת אוויאן, שהתכנסה ביולי 1938 בהשתתפות 32 מדינות, כדי לדון בפתרון אפשרי לזרם הפליטים הגואה מגרמניה הנאצית, אלא שהוועידה כשלה, וכמעט כל המדינות המשתתפות בה, כולל ארצות הברית, לא הסכימו להגדיל את מכסות ההגירה לתחומן מעבר למכסות הקיימות.
הדעה הרווחת היא שרוזוולט חשש מלעורר את זעמם של אישים כמו צ'ארלס לינדברג שהיה אחד ממבקריו החריפים, ואשר נהג לנצל כל עלייה ברגשות אנטישמיים על מנת לתקוף את מדיניותו של רוזוולט.
יחד עם זה ארצות הברית שימשה כיעד המרכזי לקליטתם של יהודים שברחו מגרמניה הנאצית, והיא קלטה עד לפרוץ מלחמת העולם השנייה כ־100 אלף יהודים מגרמניה, יותר מכל מדינה אחרת בעולם.
הספינה "סנט לואיס" ניסתה לקבל אישור להיכנס לארצות הברית.
על סיפונה של הספינה היו כאלף יהודים שברחו מגרמניה וביקשו לקבל מקלט בארצות הברית מרדיפות הנאצים, שהתעצמו לאחר ליל הבדולח.
רוזוולט לא נענה לבקשת הספינה ומחלקת המדינה שברשותו סירבה לאפשר את כניסה של הספינה לארצות הברית לא בדרך ההגירה הרגילה.
הפליטים נאלצו בסופו של דבר לחזור לאירופה, וכתוצאה מכך רבים מהם נספו בשואה.
בשנת 1939 לא תמכו רוזוולט והקונגרס בהצעת חוק של אדית רוג'רס שניסתה לאפשר ל־20 אלף ילדים יהודים מתחת לגיל 14 להיכנס לארצות הברית, ובסופו של דבר הצעת החוק נכשלה.
רוזוולט שאף להתערב צבאית לטובת יהודי אירופה, ומינה את מקורבו ברקינרידג' לונג לאחראי על עניין הפליטים.
על רקע חוסר התמיכה הציבורית בהגירת יהודים נוספת, הורה לונג ביוני 1940 לקונסולי ארצות הברית באירופה לדחות מתן ויזות כניסה לארצות הברית, ועל כן מכסת ההגירה השנתית נוצלה רק בכ־10%.
כאשר רוזוולט דן ב־1942 על השמדת היהודים באירופה עם אישים כסטיבן שמואל וייז הוא אמר שהפתרון הטוב ביותר לעצירת זוועות הנאצים הוא להביא להבסתה במלחמה של גרמניה הנאצית.
בין מאמציו של רווזלט היה שליחת מכתב תקיף ומאיים (דרך מזכיר המדינה קורדל הול) ב־26 ביוני 1944 לשליט הונגריה מיקלוש הורטי, ובו נכתב:
מספר ימים לאחר מכן, הופצצה בודפשט קשות על ידי 600 מפציצים אמריקאים.
המכתב (יחד עם מכתבים נוספים של מנהיגים כגון מלך שוודיה, האפיפיור) יחד עם ההפצצה שכנעו את הורטי להפסיק את המשלוחים לאושוויץ, וכך ניצלה שארית יהודי הונגריה (כ־200,000 נפש, בעיקר בבודפשט).
למסעות רצח נוספים לא היה ה"הספק התעשייתי" של אושוויץ.
ב־1945 החל להשתנות מוקד עניינים של רבים מהפליטים היהודים.
רבים החלו לפתח שאיפות ציונית, ובמקום לנסות ולהגר לארצות הברית, החלו לנסות לעלות לארץ ישראל שהייתה נתונה תחת שלטון המנדט הבריטי.
רוזוולט הביע תמיכה ברעיון הציוני, אך חשש שיישומו עלול להביא לעימות במזרח התיכון, וזמן קצר לפני מותו, שלח לאבן סעוד, מלך ערב הסעודית, איגרת בה הסתייג מרעיון המדינה היהודית באומרו שהממשלה שבראשותו לא תתמוך בשום פעולה באזור שלא תהיה מקובלת על הערבים והיהודים יחדיו.
הפרשנות המקובלת היא כי רוזוולט שלח איגרת זו על מנת לשאת חן בעיני אבן סעוד והערבים בכלל, אותם ראה כבעלי ברית חשובים בעתיד, מהם ניתן להשיג אינטרסים מדיניים וכלכליים רבים.
הפרנקים היו איחוד של מספר שבטים גרמאניים שחלקו סממנים תרבותיים משותפים בתקופת נדידת העמים.
לאחר התיישבותם במרכז ומערב אירופה ובעיקר בגאליה הרומית, הייתה להם השפעה רבה על התקופה שאחרי נפילת האימפריה הרומית ועל אירופה של ימי הביניים.
הפרנקים נחשבים לגורם מרכזי בהיסטוריה של צרפת, גרמניה, הולנד, בלגיה ולוקסמבורג.
הפרנקים מוזכרים לראשונה בהיסטוריה הכתובה בסביבות השנה 260 לספירה.
לעיתים הם התאחדו עם שבטים שלא דיברו פרנקית, כמו הפריזים והסקסונים.
רוב הפרנקים חיו בגבולות הצפוניים של נהר הריין, באזור לו קראו הרומאים פרנקיה.
הם הפעילו מדי פעם לחץ על הגבולות הרומאים אך גם שירתו בצבא הרומאי וטיפסו בו לדרגות גבוהות.
לאחר מחצית המאה החמישית לספירה הם השתלטו על האזור בו נמצאת כיום הולנד ונכנסו לשטחי האימפריה הרומית עד לדלתא של נהר סכלדה, שם הם חסמו את אספקת הדגן לצבא הרומאי.
עם פשיטות מאוחרות יותר תחת הנהגתם של כלודיו וכילדריך הראשון הם התקדמו על הסכלדה והתבססו בסביבות העיר טורנה, משם הסאלים ניצחו לבסוף את הצבא הרומאי שנתמך על ידי פרנקים אחרים.
השושלת המרובינגית של כילדריך הראשון איחדה את כל הפרנקים בגאליה והרחיבה את השפעתה לטריטוריות אחרות עד ששושלת חדשה, השושלת הקרולינגית, לקחה את השלטון וכבשה חלק גדול ממערב אירופה.
תחת כלוביס הראשון הוקמה האימפריה הפרנקית (Regnum Francorum), פרנקיה, שהפכה מאוחר יותר ל"פרנקיה המזרחית" (האימפריה הרומית הקדושה) ו"פרנקיה המערבית" (צרפת).
הפרנקים השפיעו רבות על התפשטות הנצרות בצפון ובמערב אירופה והאימפריה הרומית הקדושה, גלגול של פרנקיה המזרחית, הייתה הגוף המדיני המרכזי במרכז ומערב אירופה בימי הביניים ולמעשה עד תחילת העת החדשה.
בנוסף, בשורשי שפות ודיאלקטים רבים באזורי גרמניה ובנלוקס (בלגיה, הולנד ולוקסמבורג) של ימינו עומדות השפות של הפרנקים.
הפרנקים הסאלים דיברו שפה שדמתה להולנדית העתיקה.
מספר אזורים חשובים באירופה המערבית והמרכזית נקראים על שם הפרנקים, הבולטת שבהם היא צרפת .
בגרמניה, אחד האזורים הגדולים בדרום המדינה נקרא פרנקוניה.
מקור השם "פרנקים" נובע מלשון הפרנקים, מהמילה "frankon", שמשמעותה חנית או כידון.
בדומה לכך שבטים גרמאנים אחרים גם הם נקראו על שם כלי נשק, כמו הסקסונים ששמם בא מהמילה "סאקס" (סכין), או הלומברדים שכנראה נקראו על שם ה"האלברד" (גרזן-קרב).
הגרזן הנזרק של הפרנקים נקרא "פרנסיסקה" אולם ככל הנראה הנשק נקרא על שם השבט, ולא להפך.
על פי פרשנות אחרת, פירוש השם "פרנקים" הוא "האמיצים" או "החופשיים".
ההיסטוריה הפרנקית המוקדמת עדיין לא ברורה.
המקור החשוב ביותר על הפרנקים הוא ההיסטוריון הגאלו-רומאי גרגוריוס מטור, שספרו "ההיסטוריה של הפרנקים" סוקר את התקופה עד 594 ומצטט ממקורות עתיקים שאבדו.
ישנם גם מספר כתבים רומים ששרדו המזכירים את הפרנקים, כמו אלו של אמיאנוס מרקלינוס וסידוניוס אפולינאריס.
גרגוריוס טוען כי הפרנקים ישבו במקור באזור בפאנוניה ולאחר מכן התיישבו על גדות נהר הריין.
מלומדים מודרניים מסכימים כי האיחוד הפרנקי צץ בתחילת המאה ה-3 מתוך איחוד של מספר קבוצות קטנות ומוקדמות יותר שישבו בעמק הריין התחתון ומזרחית לשם.
האיחוד היווה התפתחות חברתית שהואצה אולי על ידי העלייה באי הסדר באזור כתוצאה מהמלחמה בין רומא למרקומנים שהחלה בשנת 166 וממאבקים אחרים שהתפתחו במאות ה-2 וה-3. עד סוף המאה ה-5 חולקו הפרנקים לשתי תת-קבוצות: הפרנקים הריפוארים, שישבו באזור קלן ולאורך הריין, והפרנקים הסאלים שחיו סמוך לחוף בסביבות פלנדריה.
שתי הקבוצות התפתחו באופן עצמאי בנפרד והתאחדו לעיתים רחוקות כנגד אויב משותף.
מאז סוף המאה ה-2 הפרנקים הופיעו בעולם הרומאי במקורות ארכאולוגים וטקסטואלים, גם כאויבים וגם כבעלי ברית.
בסביבות 250 לספירה, קבוצה אחת של פרנקים, שניצלה את האימפריה הרומית המוחלשת, חדרה לשטחי הקיסרות עד טרגונה בשטחי ספרד של היום והתיישבה באזור במשך מאה שנים לפני שהכוחות הרומאים הצליחו לגרש אותם.
כארבעים שנה מאוחר יותר כבשו הפרנקים את אזור נהר סכלדה והחלו להפריע לתנועה הימית בתעלה האנגלית.
הכוחות הרומאים השקיטו את האזור, אך לא גירשו ממנו את הפרנקים.
בשנים 358-355 לספירה, כאשר האימפריה הרומית הייתה כבר בתהליכי שקיעה, הקיסר יוליאנוס, בניסיון לפייס את הפרנקים, העניק להם את השטח גאליה-בלגיקה, אזור התואם את פלנדריה והולנד של היום.
במהלך המאה ה-5 השתלטו הפרנקים בהדרגה על כל גאליה הרומאית שהייתה פרובינציה פורייה מאוד, מה שהפך אותם לשבט הגרמאני החזק ביותר.
השפה שדוברה על ידי הפרנקים המוקדמים ידועה כפרנקית עתיקה, שהתפתחה לבסוף להולנדית עתיקה בארצות השפלה.
באזור גרמניה של היום הניבים הפרנקונים המזרחים הוחלפו בהדרגה מהמאה ה-14 על ידי שפות גרמאניות עיליות.
באזור שהפך לצרפת הפרנקית הוחלפה החל מהמאה ה-8 על ידי צרפתית עתיקה .
אין שום כתב בשפה הפרנקית ששרד עד היום, וייתכן כי לא היה קיים אף פעם כתב בפרנקית.
הלטינית הייתה השפה הכתובה של גאליה עוד לפני תקופת הפרנקים והיא נשארה גם בזמנם.
הפרנקים עסקו בסוג של פגאניזם גרמאני, אולם ב-493 המלך כלוביס הראשון, שהתחתן עם נסיכה בורגונדית קתולית בשם קלותילדה, הוטבל לאמונה הקתולית על ידי רמיגיוס.
לפי גרגוריוס מטור, יותר מ-3,000 מחייליו של כלוביס הוטבלו יחד איתו.
אקט זה של התנצרות הפך את כלוביס למלך הפרנקים, שליט לגיטימי בעיני האפיפיור, והייתה לו השפעה עמוקה על ההיסטוריה של אירופה משום שבאותו הזמן הפרנקים היו השבט הגרמאני הגדול היחיד שהיה בקשר עם רומא.
יריביהם האוסטרוגותים, הוויזיגותים והלומברדים האמינו בנצרות האריאנית ולכן הפרנקים קיבלו את תמיכתה של הכנסייה הקתולית.
אולם גם לאחר שהתנצרו המשיכו הפרנקים לשמור על מנהגים אליליים ולא קתוליים, כמו פוליגמיה, טקסי פריון או טקסים לגירוש רוחות רעות.
הכנסייה הפרנקית של המרובינגים עוצבה על ידי מספר כוחות פנימיים וחיצוניים: היא הייתה צריכה להשלים עם היררכיה נוצרית גאלו-רומית מבוססת; היא הייתה צריכה לספק בסיס תאולוגי למלכות המרובינגית, שהייתה מבוססת על מסורת פגנית גרמאנית; היא הייתה צריכה לתת מקום לפעילויות מיסיונריות איריות ואנגלו-סקסיות מצד אחד, ולדרישות האפיפיוריות מצד שני.
הרפורמציה הקרולינגית בחיים המנזריים וביחסים בין הכנסייה למדינה יכולים להראות כשיאה של הכנסייה הפרנקית וכן כשינויה.
ההון האישי הגדל של האצולה המרובינגית אפשר מתן תרומות למנזרים רבים, כמו אלו של קולומבנוס הקדוש.
המאות החמישית, השישית והשביעית ראו שני גלים חשובים של נזירות בעולם הפרנקי, שהודחקו לאחר חקיקת חוקים שקבעו כי כל הנזירים חייבים לעקוב אחר כלליו של בנדיקטוס הקדוש.
לכנסייה היו יחסים לא קלים עם המלכים המרובינגים, שטענתם לכתר הסתמכה על מוצא מיסטי שהכנסייה עוד לא הסכימה איתו, ושנטו לחזור אל הפוליגמיה של אבותיהם הפגנים.
כשנושאי משרת המאיורדומוס השתלטו על הממלכה הכנסייה תמכה בהם יותר, והרעיון של קיסר שהוכתר על ידי האפיפיור מצא חן בעיניהם הרבה יותר.
אמנות וארכיטקטורה פרנקית מוקדמת השתייכו לתקופה באמנות האירופאית הנקראת אמנות נדידת העמים, אך נשארו מהן מעט מאוד שרידים.
התקופה המאוחרת יותר נקראת אמנות קרולינגית, ובארכיטקטורה פרה-רומנסקית.
מעט מאוד נשאר מהארכיטקטורה הפרנקית בימי המרובינגים.
כתביו של גרגוריוס מטור מהללים את הכנסיות של ימיו, שנבנו בעיקר מעץ והשתמשו בצורת הבזיליקה המקובלת באותו הזמן.
הדוגמה הטובה ביותר לארכיטקטורה מרובינגית ששרדה עד היום היא בית טבילה בעיר פואטייה, מבנה קטן בעל שלושה אפסיסים.
בדרום צרפת ישנם מספרי בתי טבילה נוספים מהתקופה ששרדו.
עיקר האמנות המרובינגית ששרדה היא בצורת תכשיטים, כלי נשק מעוטרים ולבוש, שנמצאו באתרי קבורה פרנקים, כמו הקבר של המלכה ארגונד, שהתגלה בשנת 1959. לא נשארו כתבים מעוטרים רבים מהתקופה, אולם המעטים ששרדו מכילים ייצוגים זואומורפים רבים.
בהשוואה לאמנות של אותה התקופה מהאיים הבריטיים, העבודות הפרנקיות מראות שימוש רציף יותר של הסגנון העתיק ורמה נחותה יותר של עיצוב וייצור.
אולם העבודות ששרדו הן כל כך מעטות שיכול להיות שהן לא מייצגות את היכולת הטובה ביותר של האמנים הפרנקים.
העבודות שנעשו במרכזים הראשיים של הרנסאנס הקרולינגי מייצגות שינוי גדול מאלו של המרובינגים, והן גם שרדו בכמויות גדולות יותר.
האמנויות הוויזואליות והספרותיות מומנו ועודדו על ידי קרל הגדול, שייבא אמנים מארצות אחרות כשהיה בכך צורך.
ההתפתחויות הקרולינגיות היו מכריעות במובנים רבים לכיוון העתידי של האמנות המערבית.
המונומנט החשוב ביותר של הארכיטקטורה הקרולינגית ששרד עד היום הוא הקפלה הארמונית בקתדרלת אאכן המהווה עיבוד של בזיליקת סן ויטאלה ברוונה, ממנה אף הובאו חלק מהעמודים.
כתבים מעוטרים ולוחות שנהב מהתקופה הקרולינגית שרדו בכמויות סבירות, והם מתקרבים לאיכות של אלו מקונסטנטינופול.
פרנקלין הוא דמות בסדרת הקומיקס ארוכת הימים פינאטס, פרי עטו של צ'ארלס מ.
פרנקלין היה הדמות האפרו-אמריקאית הראשונה בסדרה, והוא דוגמה לתופעה הנקראת "דמות שחור ייצוגית".
כאשר נפגשו צ'ארלי בראון ופרנקלין לראשונה, אמר לו פרנקלין שאביו הוא חייל הנלחם בווייטנאם.
בתגובה אמר לו צ'ארלי, כי אביו שלו הוא ספר שגם היה במלחמה, אך הוא אינו זוכר איזו.
כאשר פרנקלין בא לבקר את צ'ארלי בראון, הוא נוכח כי חבריו של צ'ארלי בראון הם די משונים.
הופעתו של פרנקלין הייתה בתקופה בה נושאים כגון הפרדה גזעית ויחסים בין-גזעיים היו מקור נאמן לקונפליקטים בקרב החברה האמריקאית.
צירופה של דמות שחורה לתוך הסדרה נחשבה שערורייתית, אולם שולץ טען כי לא היה שום מניע פוליטי בהופעה זו.
רק לעיתים רחוקות עולה עניין צבע עורו של פרנקלין בפרקי הסדרה.
רוב החבורה פשוט מקבלת אותו כמו שהוא.
בראיון שנערך ב-1997 ציין שולץ כי קיבל מכתב מעורך עיתון בדרום ארצות הברית, שכתב כי אינו מתנגד להופעת דמות שחורה בקומיקס, אך הוא מבקש ממנו כי לא יאייר אותם לומדים יחדיו בבית הספר.
פרנקלין ניחן באינטליגנציה רבה ומשמש לרוב כגירוי אינטלקטואלי ללני ואן פלט, שבדומה אליו נוטה לצטט פסוקים מן המקורות.
דמותו מאופיינת באופייה הנוח, החסר דאגות או אובססיות.
פרנקלין משחק בתפקיד סנטר פילדר (center fielder) בקבוצת הבייסבול של צ'ארלי בראון.
בגיליונות מאוחרים יותר הוא נראה כשחקן בקבוצתה של פאטי, ובסדרת הטלוויזיה שיצאה לקומיקס הוא גם לומד בכיתתה.
באחד הספיישלים הטלוויזיוניים של פינאטס פרנקלין יודע לרקוד ברייקדאנס.
פרנקים או פרנג'ים, הוא כינוי לאירופאים הנפוץ בשפות, תרבויות ואזורים שונים.
בהם מקורות עבריים באירופה ובארץ ישראל, ובשפות העמים בארצות ערב, פרס, אתיופיה, דרום-מזרח אסיה ותת-היבשת ההודית.
מקור הכינוי בשבטי הפרנקים, אשר שטפו את מערב אירופה במאה השישית והקימו את האימפריה הפרנקית.
בהמשך שימש השם גם לצלבנים שהקימו את ממלכת ירושלים.
מאז מסעי הצלב ואחריהם, שימש הכינוי פרנג'ים לכינוים של אירופאים שהגיעו לממלכות של הערבים.
בעידן התגליות התפשט הכינוי בתרבויות נוספות לחופי האוקיינוס ההודי וכיום הוא מופיע בהטיות שונות בשפות הינדי, אורדו, תאית, פרסית, ערבית, אמהרית ובעוד שפות אחרות.
עם השנים נקראו פרנג'ים גם צליינים, מיסיונרים, ואף שכירי חרב מאירופה.
מקור השם פרנקים הוא בשבטי הפרנקים הגרמניים.
אולם גלגולו לכינוי לצלבנים ואירופים זרים במזרח התיכון אינו ברור.
הפרנקים היו שבטים גרמניים שחיו באזור פרנקיה, בגבולות האימפריה הרומית.
לאחר התפוררותה הם הקימו אימפריה.
חלקה המערבי המשיך להיקרא „ממלכת הפרנקים" ובהמשך ממלכת צרפת ("ממלכת פרנקיה").
מבין ארבע קבוצות האבירים שיצאו למסע הצלב הראשון, שתיים היו מממלכת צרפת והשלישית הגיעה מאזור פלנדריה: אזור בו ישבו הפרנקים.
הערבים כינו את הכובשים הצלבנים שהגיעו לארץ ישראל בעקבות מסע הצלב הראשון "פרנקים".
בהמשך המונח שימש לתיאור כל האירופים שהגיעו לארץ ישראל באחד ממסעות הצלב, בעלייה לרגל או אזרחי ממלכת ירושלים ומדינות צלבניות אחרות.
הכינוי מוצא את מקומו במקומות רבים לתיאור זרים או חדשים.
הכינוי פרנג' (אמהרית: ፈረንጅ; תגרית: ፈረንጂ) באתיופיה הגיע מהשפה הערבית ובתחילה התייחס לאירופאים מהדת הנוצרית קתולית.
אירופאים שלא היו קתולים כונו "גבצווי" לרבות ארמנים ויוונים.
במאה ה-19 עם בואם של מיסיונרים פרוטסטנטים הכינוי היה שגור גם כלפיהם.
במאה ה-20 היו שגורים הכינויים "מוסקוב" (ሞሰቆበ) כלפי רוסים ו"גרק" (ገሬቀ) כלפי יוונים.
הכינוי גרק מקורו ביוונים שחיו באתיופיה ולא היו קתולים או פרוטסטנטים, אלו עבדו בעיקר בעבודת כפיים.
בתקופה זו הכינויים "פרנג'" ו"גרק" התייחסו יותר למעמדות מאשר ללאומים או דתות.
עם הזמן הכינוי גרק ניתן לכל אירופאי שהיה עובד עבודת כפיים.
בעיני האירופאים המקומיים הכינוי היה כינוי גנאי.
באתיופיה עצמה הייתה נפוצה האמונה כי האירופאים באירופה משתמשים ביוונים כעבדים, בעיני האתיופים המונח "גרק" הוא מקבילה אירופאית למונח האתיופי "ברייה".
עם התמעטות הקהילה היוונית המונח גרק יצא מכלל שימוש והכינוי פרנג' ניתן לכל אדם מערבי ולבן עור.
כיום "פרנג'י" באמהרית הוא כינוי (גנאי) לכל אדם לבן עור.
הכינוי שכיח בסדרה "נבסו" העוסקת ביוצאי אתיופיה בישראל.
בהודו שימש הכינוי פִירַנג (Firang) או פרנג'י לתיאור מבקרים מהעולם המערבי, בטרם התייחד ככינוי גנאי לעובדי חברת הודו המזרחית הבריטית וקציני האימפריה הבריטית.
בטמילית כונו האירופאים ככלל והבריטים בפרט "פּרנגיאר" (Parangiar).
גם במלאית, הינדי ואורדו נעשה שימוש בכינויים אלה במובן זה.
בסרי לנקה משמשת המילה "פָּרַנגי" (Parangi) הן לתיאור פורטוגזים והן לתיאור סוג מסוים של עגבת שאלה הביאו עמם.
בשפה התאית שימש הכינוי פָרַנג (ฝรั่ง - Farang) ככינוי גנאי לאירופים וכשם לפרי הגויאבה, שהגיע לראשונה לתאילנד עם הסוחרים הפורטוגזיים בעידן התגליות.
המילה פרנג נזכרת בשמם של מזונות אחרים שהגיעו לתאילנד עם ספינות הסוחר הפורטוגזיות, כגון תפוח אדמה ("מאן פרנג" - มันฝรั่ง) ומסטיק (מאק פרנג - หมากฝรั่ง).
הביטוי "פרנג שחור" (פָרַנג דוּם - ฝรั่งดำ) משמש לתיאור אפרו-אמריקאים, בייחוד בימי מלחמת וייטנאם.
הביטוי "חצי ילד" (לוק קראונג - Luk kreung ,ลูกครึ่ง) תיאר ילד שאביו פרנג ואילו הביטוי "פרנג עם קשתית בצבע חלב אורז" (ฝรั่งตาน้ำข้าว ) נחשב מעליב.
בשפה הקמרית הנהוגה בקמבודיה השכנה כונו הצרפתים ברנגים (Barang).
הביטוי היידי "פרענק" היה שכיח אצל האשכנזים כלפי היהודים הספרדים, ובמובן הרחב שכלל גם את יהודי ארצות האסלאם, בעת החדשה.
בעברית המדוברת החדשה, כחלק מסלנג אשכנזי, הביטוי היה מוענק כמילת גנאי לאדם ממוצא ספרדי-מזרחי או לכל מי שמתנהג בצורה פחות תרבותית; כיום ביטוי זה נפוץ בעיקר בקרב הציבור האשכנזי הוותיק ובקרב הציבור החרדי דובר היידיש.
הביטוי פרנג'י הוענק בעבר לאדם הלבוש בצורה מגונדרת ("אירופאית").
כיום ביטוי זה אינו נפוץ.
פרנקיה המזרחית (לטינית: Regnum Francorum orientalium) הוא השם לחלקו של לודוויג הגרמני לאחר חוזה ורדן ב-843, אשר חילק את האימפריה הקרולינגית של הפרנקים למערב, מזרח ומרכז.
היא המדינה שקדמה לאימפריה הרומית הקדושה ולגרמניה של ימינו.
לעיתים היא קרויה "ממלכת הפרנקים המזרחיים" או Francia Orientalis.
הממלכה כללה את אוסטרזיה, סקסוניה, תורינגיה ובוואריה.
בעוד ששנת הקמת פרנקיה המזרחית היא 843, השתלבותה באימפריה הרומית הקדושה מעוררת מחלוקת לגבי השנה בה חדלה להתקיים.
הפרנקים הסאלים היו תת-קבוצה של הפרנקים המוקדמים, שהתיישבו בתקופת האימפריה הרומית צפונית ללימס באזור החוף שמעל לנהר הריין, כיום צפון הולנד, באזור הקרוי עד היום זאלנד ("ארץ הסאלים").
מוצאם מן הסיקמברי או הצ'אמאבי.
מלכי השושלת המרובינגית, שכבשו את גאליה, היו ממוצא סאלי.
החל מן המאה ה-3 קיימות עדויות היסטוריות המתארות את הסאלים כשבט לוחמים גרמאני, כשודדי ים וכ"Laeti", בני ברית של הרומאים.
הסאלים הפכו לשבט הגרמאני הראשון שמוצאו מעבר ללימס, שהקים יישובי קבע בשטח האימפריה, תחילה בטוקסנדריה (כיום במרכז הולנד), ב-430 כבש כלודיו את קמברה וב-432 התיישבו באזור טורנה (כיום בפרובינציה של אינו בבלגיה).
הסאלים אימצו את הזהות הפרנקית והפסיקו להופיע בשם "סאלי" החל מן המאה ה-5, זמן רב לפני שמוזכרים הפרנקים הריפוארים הוזכרו לראשונה במסמך היסטורי.
החוק הריפוארי מתוארך ל-630 והוא למעשה התפתחות מאוחרת יותר של החוקים הפרנקים ב.
לא הייתה חלוקה מאוחרת יותר בין סאלים וריפוארים בממלכת הפרנקים.
אין לבלבל בין הסאלים לבין השושלת הסאלית שהופיעה כמה מאות שנים מאוחר יותר בימי הביניים בגרמניה.
פרנקיה המערבית , או ממלכת הפרנקים המערבית, הייתה ממלכה שהתקיימה בחלקה המערבי של האימפריה הקרולינגית שנפל בחלקו של קרל הקירח, נכדו של קרל הגדול, כתוצאה של הסכם ורדן (843).
האימפריה הפרנקית, שאוחדה תחת קרל הגדול, היוותה חלק גדול של מערב אירופה.
הסכם ורדן נחתם אחרי שלוש שנים של מאבק בין שלושת נכדיו (840–843), שבמרוצתן קרל הקירח תמך באחיו לודוויג הגרמני נגד אחיהם לותאר הראשון, שירש את תוארו של קרל הגדול כקיסר הרומאים (מאוחר יותר קיסר האימפריה הרומית הקדושה, החל באוטו הראשון).
האימפריה הקרולינגית של הפרנקים התקיימה דור אחד בלבד בראשותו של לואי החסיד, בנו של קרל הגדול.
נחלותיו הרבות כללו את צפון איטליה (לומבארדיה), את צרפת (מלבד ברטאן), את ארצות השפלה, את רובה של אוסטריה ואת גרמניה.
נחלות אלה חולקו לפי הסכם ורדן לפרנקיה המערבית, פרנקיה המזרחית ופרנקיה התיכונה.
אם כי עברה תקופה של מריבות לפני שהשיגה יציבות באמצעות השושלת הקאפטינגית, פרנקיה המערבית היוותה את הבסיס לייסודה של ממלכת צרפת, ולצרפת המודרנית.
היא חולקה לתשעה אזורים פיאודליים: אקיטן, ברטאן, בורגונדיה , קטאלוניה, פלנדריה, גסקוניה, ספטימניה איל-דה-פראנס וטולוז.
ב-987, אחרי מאבק בין שתי משפחות מלוכה, ייסד איג קאפה, דוכס הפרנקים ורוזן פריז, את השושלת הקאפטינגית שמשלה בצרפת כבית ולואה וכבית בורבון במרוצת שמונה מאות שנה.
פרנק "פרנקי" פרדריקס הוא אתלט נמיבי.
הוא זכה ב-4 מדליות כסף אולימפיות, בריצת 100 מטר ובריצת 200 מטר (בברצלונה 1992 ובאטלנטה 1996).
הוא אלוף עולם (שטוטגרט 1993) בריצת 200 מטר ושיאן העולם הנוכחי (2017) בריצה זו באולם.
הוא הספורטאי מנמיביה היחידי שזכה עד כה במדליה אולימפית.
נכון ל-2017 הוא מדורג במקום השמיני בכל הזמנים בריצת 200 מטר.
פרדריקס נולד בווינדהוק בירת נמיביה.
הוא קיבל מלגת לימודים באוניברסיטת בריגהאם יאנג (אוניברסיטה אמריקאית פרטית, אשר בבעלות הכנסייה המורמונית) בשנת 1987. לאחר שנמיביה זכתה לעצמאות מדרום אפריקה בשנת 1990 הוא זכה להשתתף בתחרויות בינלאומיות עבור מדינתו.
באליפות העולם באתלטיקה שנערכה בטוקיו, יפן בשנת 1991 זכה פרדריקס במדליית כסף בריצת 200 מטר בתוצאה של 20.34 שניות, אחרי מייקל ג'ונסון מארצות הברית (20.01 שניות) ולפני אטלי מהורן מקנדה (20.49 שניות).
בנוסף, הוא סיים במקום החמישי בריצת 100 מטר בשיא אפריקה חדש של 9.95 שניות, אחרי המנצח קרל לואיס מארצות הברית שקבע שיא עולם חדש 9.86 שניות.
באולימפיאדת ברצלונה (1992) זכה פרדריקס בשתי מדליות כסף ובכך הפך לספורטאי הראשון מנמיביה שזכה במדליה אולימפית.
בריצת 100 מטר בתוצאה של 10.02 שניות, אחרי לינפורד כריסטי מבריטניה (9.96 שניות) ולפני דניס מיטשל מארצות הברית (10.04 שניות) ובריצת 200 מטר בתוצאה של 20.13 שניות, אחרי מייקל מארש (20.01 שניות) ולפני מייקל בייץ (20.38 שניות) שניהם מארצות הברית.
בשלב חצי הגמר מארש קבע שיא אולימפי חדש של 19.73 שניות.
באליפות העולם באתלטיקה שנערכה בשטוטגרט, גרמניה בשנת 1993 זכה פרדריקס במדליית זהב בריצת 200 מטר בשיא אפריקה חדש של 19.85 שניות, לפני ג'ון רג'יס מבריטניה (19.94 שניות) וקרל לואיס (19.99 שניות).
בנוסף, הוא סיים במקום השישי בריצת 100 מטר בתוצאה של 10.03 שניות, אחרי המנצח לינפורד קריסטי שקבע שיא אירופה חדש 9.87 שניות.
באליפות העולם באתלטיקה שנערכה בגטבורג, שוודיה בשנת 1995 זכה פרדריקס במדליית כסף בריצת 200 מטר בתוצאה של 20.12 שניות, אחרי מייקל ג'ונסון (19.79 שניות) ולפני ג'ף ויליאמס (20.18 שניות) שניהם מארצות הברית.
בנוסף, הוא סיים במקום הרביעי בריצת 100 מטר בתוצאה של 10.07 שניות, אחרי המנצח דונובן ביילי מקנדה (9.97 שניות).
בתחרות אתלטיקה שנערכה באולם בלייוון , צרפת בפברואר 1996 קבע פרדריקס בריצת 200 מטר שיא עולם חדש של 19.92 שניות (השיא הנוכחי, 2017).
שבועיים לפני המשחקים האולימפיים בתחרות הכנה שנערכה בלוזאן, שווייץ בתחילת יולי אותה שנה קבע פרדריקס בריצת 100 מטר את שיאו האישי, את תוצאת השנה בעולם ושיא אפריקה חדש של 9.86 שניות.
באולימפיאדת אטלנטה (1996) עצמה זכה פרדריקס שוב בשתי מדליות כסף.
באליפות העולם באתלטיקה שנערכה באתונה, יוון בשנת 1997 זכה פרדריקס במדליית כסף שלישית שלו בריצת 200 מטר בתוצאה של 20.23 שניות, אחרי בולדון (20.04 שניות) ולפני קלאודיני דה סילבה מברזיל (20.26 שניות).
בנוסף, הוא סיים במקום הרביעי בריצת 100 מטר בתוצאה של 9.95 שניות, אחרי המנצח מוריס גרין מארצות הברית (9.86 שניות).
באליפות העולם באתלטיקה באולם, שנערכה במבאשי, יפן במרץ 1999 זכה פרדריקס במדליית זהב בריצת 200 מטר בתוצאה של 20.10 שניות.
פרדריקס נעדר מאולימפיאדת סידני (2000) עקב פציעה.
באולימפיאדת אתונה (2004) סיים פרדריקס במקום הרביעי בריצת 200 מטר בתוצאה של 20.14 שניות, המנצח היה שון קרופורד מארצות הברית (19.79 שניות).
בריצת 100 מטר הוא לא הצליח לעלות לשלב חצי הגמר כשקבע תוצאה של 10.17 שניות וסיים במקום ה-19.
לאחר המשחקים האולימפיים בשנת 2004 פרש פרדריקס מספורט תחרותי והפך לחבר בוועד האולימפי הבינלאומי.
27 פעמים רץ פרדריקס 100 מטר מתחת ל-10 שניות.
הוא מדורג במקום הרביעי בעולם בתחום זה אחרי, אסאפה פאוול (60 פעמים), מוריס גרין (52 פעמים) ואטו בולדון (28 פעמים).
פרנקיה התיכונה הייתה ממלכה פרנקית קצרת ימים שנוצרה בשנת 843 בעקבות חוזה ורדן שחילק את האימפריה הפרנקית בין בניו של לואי החסיד.
פרנקיה התיכונה שכנה בין שתי אחיותיה המערבית והמזרחית, והתחומה נכללו האזור שבין נהרות הריין והסכלדה, בנוסף ללותרינגיה, החוף הפריזי של הים הצפוני, שטחי ממלכות בורגונדיה , פרובאנס ואיטליה.
את שטחי פרנקיה התיכונה ירש לותאר הראשון, בנו הבכור של לואי החסיד, לאחר מלחמת אזרחים קצרה עם אחיו הצעירים לודוויג הגרמני וקרל הקירח.
הממלכה של לותאר כללה ערים חשובות מאוד באותה התקופה - אאכן, שהייתה מושבו של קרל הגדול, ורומא.
לפרנקיה התיכונה לא הייתה שום זהות היסטורית או אתנית שקשרה את אנשיה יחד.
גם הגאוגרפיה פגעה בסיכוייה להתפתח לישות אחידה ויציבה, צורתה, כרצועה צרה יחסית הנמתחת מצפון לדרום, יצרה לה גבולות ארוכים וקשים להגנה, ובנוסף שרר נתק בין חלקיה הדרומיים לצפוניים, שביניהם חצצו הרי האלפים.
הוא הוריש את איטליה ואת רומא לבנו הבכור לודוויג.
רוב האדמות שמצפון לאלפים (שנקראו לותרינגיה, על שמו) ניתנו לבנו לותאר השני, ופרובנס ובורגונדיה ניתנו לבנו קרל, עד למותו בשנת 863, עת חולקה ממלכתו בין אחיו.
לאחר מותו של לותאר השני בשנת 869, חולקו אדמותיו בין דודיו.
שלא כמו אחיותיה המערבית והמזרחית שיצרו את צרפת וגרמניה המודרניות, בהתאמה, נותרה פרנקיה התיכונה על תילה למשך תקופה קצרה מאוד.
פרנקלין ובאש היא סדרת דרמה קומית אמריקאית הנוצרה על ידי קווין פולס.
הסדרה שמספרת על שני עורכי דין צעירים המתחילים לעבוד בחברה משפטית ונתקלים במקרים שונים, משודרת בערוץ E4 הבריטי וברשת TNT בארצות הברית.
הסדרה החלה את שידוריה ב-1 ביוני 2011. ב-17 באוקטובר 2013 חודשה הסדרה לעונה רביעית.
ב-11 בנובמבר 2014 בוטלה הסדרה לאחר 4 עונות.
הסדרה מתחילה לאחר משפט של ג'רארד פרנקלין ופיטר באש כאשר הם נתקלים בסטנטון שמבקש מהם לעבוד בחברה שלו משום שהם מזכירים לו את התעוזה שהייתה לו בצעירותו.
השניים מקבלים את המשרה ומביאים יחד איתם את כרמן ופינדר.
השניים מקבלים מקרה של אישה (נטלי זי) שמואשמת ברצח בעלה על ידי קיום יחסי מין מעבר למידה, השניים מנצחים במשפט ומקבלים את ההכרה שלהם כעורכי דין רציניים בחברה.
פיטר מייצג יריב של ג'רארד מימי הקולג' והשניים רואים אותו באור שונה.
לאחר מכן פיטר ובאש מקבלים עליהם מקרה בו מגלה פרנקלין שעליו להתמודד בבית המשפט מול אביו איתו הוא לא מסתדר.
לאחר מכן, במשפט של פרנקלין ובאש השניים מואשמים על ידי השופטת סטארג'ס בביזוי בית המשפט לאחר ששיחקו עם חרב אור, אך במקום להישלח למעצר שם הם מפיצים את כרטיסי הביקור שלהם שולחת אותם השופטת למעצר בית.
השניים נאלצים לעבוד מהבית ומגינים על אחייניתו של סטנטון שהגיעה לביקור מאנגליה ונעצרה על אחזקת מריחואנה.
בן זוגה מהעבר של כרמן (ליאונרד רוברטס) מסבך אותה כאשר הוא משאיר תיק עם כסף בביתה ובכך מפר את תנאי השחרור שלה.
בסוף העונה ג'ייני מבקשת במיוחד את עזרתם של פיטר וג'רארד כדי לעזור לארוסה החדש (ג'יימס ואן דר ביק) שנקלע לצרות משפטיות במהלך מסיבת הרווקים שלו.
לאחר מכן נאלצים פיטר, ג'רארד ודמיאן לשתף פעולה כדי לזכות את סטנטון מאשמת רצח שבמקביל מנסה מנהלת סניף ניו יורק להשתלט על החברה.
העונה נפתחת עם מינויים של פרנקלין ובאש לשותפים בחברה.
פינדר נעזר בכרמן על מנת להתגבר על פחדיו.
פיטר מתחיל לצאת עם וונדי, שוטרת אשר היו מעורבים במשפט נגדה.
ג'רארד מואשם בביזיון בית המשפט ומקבל עבודות שירות בתור שופט בבית משפט לעבירות קטנות.
פיטר וונדי נפרדים ובמקביל ג'יין ופיטר שוכבים מספר פעמים אך עדיין לא מסדירים את בעיותיהם.
ג'רארד שוב נאבק במשפט מול אביו.
דמיאן מייצג חבר מעברו וממשיך בניסיונו להתמנות לשופט.
לקוחה מהעבר טוענת ששוחדה על ידי פיטר וג'רארד וחקירה נפתחת נגדם.
לאחר זיכויים מהאשמות ג'רארד מתחיל לצאת עם אמילי החוקרת מהמשרד בניו יורק.
אביו של ג'רארד מנסה לקנות את החברה של אינפילד.
בסוף העונה פיטר מושעה מעריכת דין כאשר הם ניצבים לפני תיק חשוב המערב סנטור מדיני.
הם מצליחים להציל את מרוצו של הסנטור בבחירות ולבטל את רכישת החברה ובכך להציל את משרותיהם של כל העובדים.
אמילי מפוטרת מהמשרד בניו יורק וג'רארד מציע לה להישאר לגור איתו.
העונה נפתחת עם הופעתם של פרנקלין ובאש בטלוויזיה בדיון נגד עורכת הדין האגדית רייצ'ל קינג.
לאחר מכן הם מגלים שהיא הפכה לשותפה בחברה שעכשיו נקראת "אינפלד דניאלס וקינג".
סרטון אוננות של דמיאן דולף לרשת.
פינדר שורף בטעות את הבית וסטנטון קונה עבור פיטר ובאש בית על החוף.
אמו של פיטר נעצרת באשמת זנות והשניים מטפלים בתיק.
החלה את שידוריה ב-13 באוגוסט 2014 והסתיימה ב-22 באוקטובר 2014.
ג'רארד פרנקלין (ברקין מאייר) - עורך דין מתחכם ובטוח בעצמו.
ילד מסיבות ובנו של עורך דין מפורסם.
לאחר מכן מתגלה כי שמו האמצעי הוא אלמו שעובר בדורות במשפחתו.
פיטר באש (מארק פול גוסלאר) - חברו הטוב ביותר של פרנקלין ושותפו בעבודה.
באש הוא הבוגר בין השניים שתמיד חושב קדימה אך בדומה לפרנקלין גם הוא אוהב לחגוג.
לבאש עדיין יש רגשות כלפי חברתו לשעבר ג'ייני.
סטנטון אינפלד (מלקולם מקדואל) - שותף בכיר בחברה המשפטית "אינפלד-דניאלס".
לאחר שהוא רואה את הטכניקה המשפטית של השניים הוא מחליט לשכור אותם לעבוד אצלו בחברה.
כרמן פיליפס (דנה דייוויס) - עובדת יחד עם פרנקלין ובאש בתור חוקרת פרטית של המקרים המשפטיים שלהם.
פינדאר "פינדי" סינג (קומאיל ננג'יאני) - עורך דין שעובד עבור פרנקלין ובאש וסובל מאגורפוביה.
דמיאן קארפ (ריד דיימונד) - עורך דין שעובד בחברת "אינפלד-דניאלס" ואחיינו של סטנטון.
מקנא בפרנקלין ובאש וחולם להתמנה לשופט.
האנה לינדן (גרסיל ביאוויס) - שותפה בכירה בחברת "אינפלד-דניאלס".
סטנטון רואה בה את מחליפתו כאשר יפרוש.
רייצל קינג (הת'ר לוקליר) - שותפה בחברה בה עובדים פרנקלין ובאש אשר הגיע ממשרד החברה בניו יורק.
עם הצטרפותה משתנה שם החברה ל"אינפלד, דניאלס וקינג".
ג'ייני רוס (קלייר קופי) - העוזרת של התובע המחוזי וחברתו לשעבר של באש.
אלמו לאונרד פרנקלין (בו ברידג'ס) - אביו של ג'רארד ועורך דין ידוע.
דבי וילקוקס (אלכסנדרה הולדן) - העוזרת של פרנקלין ובאש.
השופטת סטארג'ס (קאתי נג'ימי) - שופטת קשוחה שאינה מחבבת את צמד עורכי הדין.
פרנסיסקו מוניז הרביעי הוא שחקן אמריקאי.
ידוע בעיקר בשל גילום דמותו של מלקולם בסדרה "מלקולם באמצע", תפקיד אשר הביא לו מועמדות לפרס אמי ושתי מועמדויות לפרס גלובוס הזהב.
משנת 2008 החל להתחרות באופן מקצועי בתחרויות של מרוץ מכוניות.
פרנסיסקו מוניז הרביעי נולד ביישוב ווד-רידג' (אנ'), ניו ג'רזי ב-5 בדצמבר 1985, בנם של דניז, אחות במקצועה, והמסעדן פרנסיסקו מוניז השלישי.
אמו של מוניז היא חצי אירית וחצי איטלקייה, בעוד אביו הוא פורטוריקני (ממוצא ספרדי מאסטוריאס).
יש לו אחות גדולה בשם כריסטינה.
כאשר מוניז היה בן ארבע, עברה משפחתו לעיירה נייטדייל (אנ'), צפון קרוליינה, שם גדל.
הוא התגלה בגיל שמונה בתחרות כישרונות בעיר ראלי, צפון קרוליינה, כשגילם את טים הקטן בהפקה מקומית של "מזמור חג המולד".
הוריו התגרשו זמן קצר לאחר מכן, ולאחר מכן הוא עבר עם אמו לברבנק, קליפורניה.
החל מכיתה ו', הוא קיבל חינוך ביתי על ידי אמו.
הסדרה "מלקולם באמצע" עלתה ב-9 בינואר 2000 בתור סדרה לאמצע עונת השידורים, אך במהרה צברה קהל מעריצים כאשר הפרק הראשון נצפה על ידי 23 מיליון איש והשני על ידי 26 מיליון.
בשנת 2001 קיבל מוניז מועמדות לפרס אמי.
לאחר מכן ביצע מוניז הופעות אורח בסדרות כמו: ליזי מקגוויר, מד טי.וי וסברינה.
באותו זמן ביצע גם דיבוב לכמה משחקי אינטרנט וביניהם למשחק עולמות סטארגייט.
ב-2002 דובב חלק מהחיות בסרט דוקטור דוליטל 2 ובאותה שנה גם השתתף בסרט שקרן בריבוע לצידה של השחקנית אמנדה ביינס.
לאחר מכן הופיע מוניז בסדרת המתיחות של אשטון קוצ'ר, פאנק'ד.
ב-2003 יצא הסרט הסוכן קודי בנקס בכיכובו של מוניז ושנה לאחר מכן יצא לו סרט המשך בשם "הסוכן קודי בנקס 2: יעד לונדון".
במהלך צילומי הסרט למד מוניז אמנות לחימה.
בשנת 2005 דיבב מוניז זברה בסרט לרדת מהפסים.
מוניז גם הופיע בתור עצמו בסדרה הקומית משפחה בהפרעה.
בתחילת 2006 השתתף מוניז בסרט "השנה הכי סקסית שלי" לצידו של השחקן הרווי קייטל שגילם את אביו.
באותה שנה הסתיימה הסדרה מלקולם באמצע ולאחר סיומה יצא סרט אימה בכיכובו של מוניז הנקרא "Stay Alive".
מוניז הצטרף ללהקה "You Hang Up" בתור מתופף.
ב-2012 חבר מוניז ללהקת האינדי רוק "Kingsfoil" כמתופף, עד עזיבתו ב-2014.
בשנת 2005 ניצח מוניז במירוץ המכוניות לסלבריטאים הנערך על ידי חברת טויוטה.
מוניז חתם על חוזה והחל להתחרות ושנה לאחר מכן השתתף בתחרות "Formula BMW World Final" והגיע למקום ה-29. ב-2007 השתתף מוניז במרוץ המכוניות של אטלנטה שם הוא התחרה במשך 12 סיבובים, הגיע למקום התשיעי וזכה ב-17 אלף דולר.
בשנת 2005, מוניז היה מאורס תקופה קצרה לג'יימי גריידי.
בשנת 2008, הוא פגש את היחצ"נית אליסיה מארי טרנבו דרך המאמנת האישית המשותפת שלהם בחדר כושר בלוס אנג'לס.
הם החלו לצאת ומאוחר יותר עברו לסקוטסדייל, אריזונה.
היה ביניהם סכסוך בפברואר 2011, שכלל את המשטרה ודיווח כי מוניז מכוון אקדח לראשו, אם כי מאוחר יותר כינה זאת "סיפור מזויף".
הם התארסו ב-22 באוקטובר 2011, אך מאוחר יותר ביטלו את זה.
ב-2016 מוניז החל לצאת עם פייג' פרייס, והוא הכריז על אירוסיהם ב-18 בנובמבר 2018. הם נישאו ב-21 בפברואר 2020. בנם, מאוז מוסלי מוניז, נולד ב-22 במרץ 2021.
ב-30 בנובמבר 2012 התאשפז מוניז בבית חולים לאחר שעבר מיני שבץ.
+שנהסרטתפקידהערות1999חיזור מקוריילד בטלוויזיה2000הכלב סקיפווילי מוריסIt Had to Be Youפרנקלין2001דוקטור דוליטל 2גור דובדיבוב2002שקרן בריבועג'ייסון שפרדקלף פראיסקוץ'2003סוכן סמוי קודי בנקסקודי בנקסתקועים לנצחחבר של שר2004סוכן סמוי קודי בנקס 2: היעד לונדוןקודי בנקס2005לרדת מהפסיםפסיםדיבוב2006להישאר בחייםסווינק סילבניהDanny Roane: First Time DirectorעצמוChoose Your Own Adventure: The Abominable Snowmanבנג'מין נורת'דיבוב
מועמד פרס אמי לבידור בפריים טיים לשחקן ראשי בסדרה קומית (2001)
הגנבאק הוא לוטננט גנרל בדימוס בצבא ארצות הברית.
הגנבאק שימש בין השאר כמפקד הדיוויזיה ההררית ה-10 וכמפקד האקדמיה הצבאית של ארצות הברית.
הגנבאק החל את דרכו בצבא ארצות הברית עם הרשמו למכללה הצבאית וסט פוינט.
לאחר שסיים את חוק לימודיו ב-1971, והוסמך כקצין בדרגת לוטננט.
הגנבאק שירת בחיל הרגלים של צבא ארצות הברית במגוון תפקידים ויחידות ושימש בין היתר כמפקד מחלקה ופלוגה.
במבצע זעם דחוף, הפלישה למדינת האי גרנדה שבקריביים ב-1983, לחם בשורות הדיוויזיה המוטסת ה-82. בהמשך שימש כמפקד גדוד וכעוזר מפקד הדיוויזיה המוטסת ה-101. במלחמת אפגינסטן פיקד על הדיוויזיה ההררית ה-10. בין היתר פיקד הגנבאק על חלק ניכר מן הכוחות במבצע אנקונדה.
לאחר מכן שימש כסגן ראש מטה צבא ארצות הברית ובתפקידו האחרון שימש כמפקד האקדמיה הצבאית של ארצות הברית בווסט פוינט.
פרנק ורקאוטרן (בהולנדית: Frank Vercauteren; נולד ב-28 באוקטובר 1956) הוא כדורגלן עבר בלגי ששיחק בעמדת הקשר השמאלי, וכיום מאמן כדורגל.
ורקאוטרן שיחק במרבית הקריירה באנדרלכט, עימה זכה בתוארים מקומיים ואירופים.
לזכותו מעל לשישים הופעות במדי נבחרת בלגיה, אותה ייצג בין היתר בשני טורנירי מונדיאל ובאליפות אירופה.
לאחר פרישתו החל בקריירת אימון, במהלכה אימן בין היתר בקבוצת נעוריו אנדרלכט וכן בקבוצות נוספות בבלגיה, פורטוגל, איחוד האמירויות הערביות ורוסיה.
ורקאוטרן הצטרף למחלקות הילדים של אנדרלכט כבר בגיל 7. הוא החל לשחק בקבוצה הבוגרת בעונת , בה רשם 11 הופעות ליגה.
כבר בעונתו הראשונה זכה ורקאוטרן עם קבוצתו בגביע אירופה למחזיקות גביע, לאחר ששולב כמחליף בדקה ה-32 של משחק הגמר בו גברה אנדרלכט 4-2 על וסטהאם יונייטד, ובגביע הבלגי, לאחר שפתח בהרכב בניצחונה של אנדרלכט 4-0 על לירסה במשחק הגמר.
החל מעונת , החל ורקאוטרן להשתלב באופן קבוע בהרכב הקבוצה.
כבר בפתיחת העונה זכתה אנדרלכט בתואר הסופר קאפ האירופי, לאחר שגברה בשני מפגשים על אלופת אירופה המכהנת באיירן מינכן.
ורקאוטרן פתח בהרכב קבוצתו בשני המשחקים.
בעונת פעם נוספת זכתה הקבוצה בגביע אירופה למחזיקות, הפעם לאחר ניצחון 4-0 על אוסטריה וינה במשחק הגמר, בו פתח ורקאוטרן.
היא השלימה זכייה נוספת בסופר קאפ האירופי, לאחר ניצחון על ליברפול.
במשחק הראשון גברה אנדרלכט 3-1 על אלופת אירופה המכהנת, ואת השער הראשון במשחק כבש ורקאוטרן כבר לאחר 17 דקות.
בעונת זכה ורקאוטרן עם קבוצתו לראשונה באליפות בלגיה.
כעבור עונה התמנה לקפטן הקבוצה.
תחת המאמן פול ון הימסט, זכתה הקבוצה בגביע אופ"א בעונת , תואר אותו זכה להניף ורקאוטרן כקפטן.
עונה אחר כך הגיעה הקבוצה פעם נוספת לגמר גביע אופ"א, אך הפסידה בדו-קרב בעיטות עונשין לטוטנהאם הוטספר.
ורקאוטרן כבש את הפנדל הרביעי לזכות קבוצתו.
החל מעונת זכה ורקאוטרן עם קבוצתו בשלוש אליפויות נוספות ברציפות, ולאחריהן, בסיום עונת , עזב את הקבוצה.
ורקאוטרן שיחק באנדרלכט במשך 12 עונות, מתוכן שש כקפטן הקבוצה, וצבר במדיה 367 הופעות ליגה בהן כבש 93 שערים.
לקראת עונת הצטרף ורקאוטרן לנאנט מהליגה הצרפתית.
בשתי העונות הראשונות בקבוצה היה ורקאוטרן מלך הבישולים של הליגה הצרפתית, אך במקביל הקבוצה לא הצליחה להשתלב בצמרת הטבלה.
לאחר עונה אחת נוספת, בה לא היה שחקן הרכב קבוע, חזר ורקאוטרן לליגה הבלגית, כשחתם במולנביק מעיר הולדתו.
בתום עונת , לאחר שלוש עונות במועדון, פרש ורקאוטרן ממשחק פעיל בגיל 37.
ורקאוטרן החל את דרכו בנבחרת בלגיה תחת המאמן גי תיס ב-16 בנובמבר 1977, בהפסדה של בלגיה 3-0 ל במסגרת מוקדמות מונדיאל 1978, מהם לא הצליחה בלגיה להעפיל.
בלגיה אומנם הצליחה להעפיל לטורניר הגמר של יורו 1980, ואף לסיים בו במקום השני, אך ורקאוטרן לא זומן לטורניר על ידי תיס.
לאחר שסייע לבלגיה להעפיל למונדיאל 1982 בספרד, זומן ורקאוטרן על ידי תיס לסגל הנבחרת לטורניר.
בלגיה פתחה את הטורניר בניצחון 1-0 על אלופת העולם המכהנת .
ורקאוטרן, בכדור מסובב לתוך הרחבה, בישל לארווין ונדנברג את השער היחיד במשחק.
ורקאוטרן פתח בהרכב נבחרתו בכל חמשת משחקיה בטורניר.
בלגיה סיימה את שלב הבתים במקום הראשון, אך בשלב הבתים השני נחלה הפסדים ל ול וסיימה את דרכה בטורניר.
ורקאוטרן זומן על ידי תיס לסגל בלגיה לקראת יורו 1984. שוב היה ורקאוטרן בהרכב נבחרתו בכל משחקיה בשלב הבתים, אך הפעם סיימה בלגיה את דרכה כבר בסיום השלב הראשון.
במשחק האחרון שלה בשלב הבתים הפסידה בלגיה ל בתוצאה 3-2, על אף שהובילה בתוצאה 2-0. את השער השני לזכות הנבחרת במשחק כבש ורקאוטרן בדקה ה-39.
ורקאוטרן זומן על ידי תיס לטורניר הבין-לאומי האחרון שלו, מונדיאל 1986 במקסיקו.
הוא פתח בכל משחקי נבחרתו בשלב הבתים, ממנו הצליחה להעפיל לשמינית הגמר.
במשחקה האחרון בשלב זה פגשה בלגיה את , ולאחר 30 דקות הקשית ורקאוטרן בנגיעה מחוץ לרחבה אל החיבור הרחוק, והעלה את נבחרתו ליתרון 1-0, בדרך לשוויון 2-2 בסיום.
ורקאוטרן פתח בהרכב נבחרתו גם במשחקיה בשמינית הגמר (4-3 על ), רבע הגמר (ניצחון בפנדלים על ) וחצי הגמר, שם הודחה בלגיה על ידי מצמד של דייגו מראדונה.
המשחק היחיד בו לא שותף היה המשחק על המקום השלישי.
בלגיה סיימה את הטורניר במקום הרביעי.
ב-12 באוקטובר 1988 שיתף תיס את ורקאוטרן בן ה-32 במשחקו האחרון במדי בלגיה, משחק ידידות מול .
בסך הכול שיחק ורקאוטרן ב-63 משחקים במדי נבחרתו, וכבש בהם תשעה שערים.
מיד עם פרישתו החל ורקאוטרן בקריירת אימון.
הוא החל לעבוד כמאמן נוער בקבוצת בריין בעונת , ועונה אחר כך התמנה לתפקיד המאמן בקבוצת הנוער של מכלן.
בעונת , עונה לאחר שירדה הקבוצה מליגת העל הבלגית, אימן אותה ורקאוטרן במשך עונה אחת בליגת המשנה.
לקראת עונת חזר ורקאוטרן לקבוצת נעוריו אנדרלכט, על תקן עוזרו של ארי האן ההולנדי.
בספטמבר 1998, עם פיטוריו של האן, התמנה ורקאוטרן לתפקיד המאמן הזמני, תפקיד בו החזיק במשך מספר חודשים שבמהלכם הצליח להוביל את קבוצתו לניצחונות ליגה מרשימים, בהם 6-0 על סטנדרד לייז' ו-5-2 על גנק.
לאחר מינוי מאמן קבוע לקבוצה כעבור מספר חודשים, חזר ורקאוטרן לתפקיד עוזר המאמן, תפקיד בו החזיק עד לפברואר 2005. באותו החודש, בעקבות פיטוריו של המאמן הראשי, עבר ורקאוטרן לתפקיד המאמן, ועד לסיום העונה הצעיד את קבוצתו למקום השני בטבלה.
בעונתו המלאה הראשונה על הקווים, עונת הוביל ורקאוטרן את קבוצתו לאליפות בלגיה, הישג אותו שחזר גם עונה אחר כך.
הוא פוטר מתפקידו ב-12 בנובמבר 2007, מספר חודשים לאחר פתיחת עונת , בעקבות רצף תוצאות מאכזבות.
ב-5 במאי 2008 התמנה ורקאוטרן לתפקיד עוזר המאמן של נבחרת בלגיה, תחת המאמן רנה ונדרייקן.
הוא החליף בתפקיד את העוזר הקודם, סטפן דמול.
ב-9 באפריל 2009, בעקבות סיום דרכו של ונדרייקן בנבחרת, התמנה ורקאוטרן לתפקיד מאמן הנבחרת הזמני.
הוא הוביל את הנבחרת כחמישה חודשים, עד ל-10 בספטמבר באותה השנה.
בחמישה משחקים בהם אימן לא הצליח להוביל את בלגיה לניצחון, והוחלף על ידי דיק אדבוקאט כשבמאזנו תיקו אחד וארבעה הפסדים.
ב-3 בדצמבר 2009 התמנה ורקאוטרן לתפקיד מאמן קבוצת גנק, אותה הוביל לזכייה באליפות בלגיה השלישית בתולדותיה בעונת .
ב-17 באוגוסט 2011, לאחר המשחק הראשון מול מכבי חיפה במסגרת מוקדמות ליגת האלופות, עזב ורקאוטרן את הקבוצה לטובת משרת האימון של אל-ג'זירה מאיחוד האמירויות הערביות.
הקבוצה כבר מינתה את אלחנדרו סאבלה למאמנה, אך הארגנטינאי ביטל את ההסכם בעקבות מינויו לתפקיד מאמן .
ורקאוטרן פוטר מתפקידו בקבוצה ב-8 במרץ 2012.
ב-24 באוקטובר 2012 מונה ורקאוטרן לתפקיד מאמן ספורטינג ליסבון, והיה למאמן הבלגי הראשון בקבוצה מאז 1996. הוא פוטר מתפקידו לאחר מספר חודשים בלבד, ב-7 בינואר 2013, כשקבוצתו ממוקמת במקום ה-12 בלבד לאחר 13 מחזורים.
המנהל הטכני ז'סואדלו פריירה, שמונה לתפקיד בזמן כהונתו של ורקאוטרן, היה יורשו בתפקיד המאמן לאחר פיטוריו.
ב-5 בינואר 2014 חזר ורקאוטרן לקדנציה שנייה במכלן, כשהקבוצה הייתה ממוקמת מתחת לקו האדום בליגה הבכירה.
אף על פי שהצליח להצעיד אותה להישארות בליגה, חוזהו בקבוצה לא חודש והוא סיים את דרכו עם סיום העונה.
בקיץ 2014 התמנה ורקאוטרן לתפקיד מאמן קריליה סובייטוב סמרה, לאחר שירדה לראשונה מזה 22 שנים לליגת המשנה הרוסית.
בעונתו הראשונה, זכה ורקאוטרן עם קבוצתו באליפות ליגת המשנה והחזיר אותה לאחר עונה אחת בלבד לליגה הבכירה.
באוקטובר 2016 פוטר הקבוצה עקב חוסר הצלחתה של הקבוצה תחתיו באותה העונה.
באוקטובר 2017, לאחר שנה מחוץ למגרשים, חזר ורקאוטרן לבלגיה והתמנה לתפקיד מאמן סרקל ברוז' מליגת המשנה.
עוד באותה העונה הצעיד ורקאוטרן את הקבוצה למקום הראשון בטבלה המסכמת ולפלייאוף ההעפלה לליגה הבכירה מול בירשחוט וילרייק.
במשחק הראשון נכנעה סרקל 1-0 בחוץ, אך בגומלין הפכה את התוצאה עם 3-1 דרמטי, לאחר שספגה שער מצמק בדקה ה-84 אך הוסיפה שער בפנדל בדקה האחרונה.
עם 3-2 בסיכום המפגשים, החזיר ורקאוטרן את סרקל לליגה הבכירה.
עם זאת, בתום העונה הסכימו הצדדים על פרידה משותפת, והמאמן סיים את דרכו בקבוצה.
כבר באותו הקיץ חתם ורקאוטרן כמאמן אל-באטין מערב הסעודית, אך כעבור כארבעה חודשים סיים את דרכו במועדון יחד עם עוזריו, לאחר שהקבוצה כשלה מקצועית.
בפברואר 2019 התמנה לתפקיד היועץ הספורטיבי של קבוצת אאוד-הברלי לוון מליגת המשנה הבלגית, לאחר שעוזרו, וינסנט אובראר, התמנה לתפקיד מאמן הקבוצה.
ב-3 באוקטובר 2019 עזב ורקאוטרן את הקבוצה וחזר לקדנציה שנייה באנדרלכט.
האי פרנקלין הוא אי באורך 12.6 ק"מ, השוכן בים רוס, כ-128 ק"מ מזרחית לכף היקי, ארץ ויקטוריה.
האי התגלה ב-27 בינואר 1841 על ידי ג'יימס קלארק רוס, ונקרא על שם סר ג'ון פרנקלין, החוקר הנודע של החוג הארקטי, שבתפקידו כמושל ארץ ואן דימן שבטסמניה, בשנת 1840, אירח כיד המלך את המשלחת, כשעגנה בדרכה דרומה בהובארט.
אף כי האי נמצא רק 80 ק"מ צפונית לאי בופורט ונראה במבט ראשון כמשתייך לאותה קבוצה, לא מקובל לראות באי פרנקלין חלק מארכיפלג רוס.
באי שוכנת מושבת קינון גדולה של פינגוויני אדלי.
צוק ברנאקי () הוא מצוק תלול, בקצה הדרומי של האי פרנקלין.
את שמו נתנה לו משלחת צלב הדרום, 1900-1898, על שם לואיס ברנאקי, חבר המשלחת.
השם הגנרי שונה מ"כף" ל"צוק" על ידי הוועדה המייעצת לשמות אנטארקטיים כדי למנוע כפילות עם כף ברנאקי על חוף ארץ ויקטוריה.
שרטוני פרנקלין () הם שרטונים בסמוך לאי פרנקלין.
פרנקלין היה הרכב מוזיקלי ישראלי.
חברי ההרכב הם אביחי נפתלי, אמיר שדה ובן מאור.
ההרכב הוקם ב-2009 על ידי אביחי נפתלי, אמיר שדה ובן מאור.
ב-2010 הוציא ההרכב את שירו הראשון, "חברה".
ב-2012 הוציאו את השיר "או מיי גאד".
ב-2016 חודש השיר על ידי הזמר האיראני ארש והראפר האמריקאי סנופ דוג, תוך שניתן הקרדיט לחברי ההרכב על כתיבתו.
ב-2015 הוציאו את אלבום הבכורה שלהם, "דבר איתי חופש".
לאחר פירוק ההרכב, יצא אביחי נפתלי לקריירת סולו.
אמיר שדה ובן מאור יצאו לקריירה כצמד, בשם "אמיר ובן".
ב-2020, עקב מגפת הקורונה, העלו "אמיר ובן" לערוץ היוטיוב שלהם סרטון איחוד של ההרכב יחד עם אביחי נפתלי, תוך שהם מבצעים את שירם "דבר איתי חופש".
פרנקלין בראונל היה צייר נוף, שרטט ומורה פעיל בקנדה.
בראונל למד בבית הספר של המוזיאון בבוסטון לאמנויות יפות בשנת 1879 ובאקדמיה ז'וליאן בפריז בין השנים 1880–1883 בניהולו של ויליאם אדולף בוגרו, טוני רוברט פלורי ולאון בונה.
שם הוא פגש את הצייר הקנדי ויליאם ברימנר.
לאחר שבילה זמן מה במונטריאול, עבר בראונל לאוטווה בשנת 1886 כדי למלא את תפקיד מנהל בית הספר לאמנות באוטווה עד שנת 1900. הוא קיבל את אותו תפקיד כמנהל בין השנים 1900–1937 באגודה לאמנות נשים באוטווה, שלימים שונה לשם: התאחדות האמנות של אוטווה.
בין תלמידיו היו פגי ניקול מקלאוד, אנרי מאסון ורוברט טייט מקנזי.
בראונל נבחר לחבר באקדמיה המלכותית הקנדית לאמנויות בשנת 1895 ובחברת האמנים באונטריו בשנת 1899. הוא היה גם חבר מייסד במועדון האמנות הקנדי בטורונטו בשנת 1907. דרך המועדון התיידד עם מוריס קולן.
כתוצאה מכך, לוח הצבעים שלו החל להבהיר.
ציוריו האימפרסיוניסטיים ביותר צוירו בכמה טיולים לאיי הודו המערבית בין השנים 1911 ל-1915.
טיולי ציור אחרים שעשה היו באזורי גספה וגטינו בקוויבק, בפארק אלגונקווין ואזורים אחרים סביב אוטווה באונטריו.
מלבד נופים, הוא גם צייר פורטרטים, פרחים, סצנות ימיות וז'אנריות בשמן, צבעי מים ופסטל.
פרנקלין בות' היה אמן אמריקאי הידוע באיוריו בעט ודיו.
היה לו סגנון איור ייחודי המבוסס על שחזור של חריטת עץ בעט.
כישוריו כשרטט וסגנונו הפכו אותו למאייר מגזינים פופולרי בתחילת המאה ה-20. הוא היה אחד ממעצבי האקס ליברי המודרניים הראשונים בארצות הברית.
ג'יי פרנקלין בות' נולד בשנת 1874 וגדל בחווה ליד כרמל, אינדיאנה.
להוריו, סוזן רייט וג'ון תומאס בות', נולדו שמונה ילדים.
בות', היה הילד השלישי, למד באקדמיה בווסטפילד.
כשהיה ילד, הוא היה נחוש להפוך לאמן.
הוא למד לצייר מתוך תמונות בספרים ומגזינים, כולל סקריברנר והרפר.
הטכניקה יוצאת הדופן שלו הייתה תוצאה של העתקה במדויק של איורי המגזינים שלדעתו היו רישומי עט ודיו, אך היו למעשה תחריטים מעץ.
כתוצאה מכך, הדבר הוביל אותו לפיתוח סגנון רישום המורכב מאלפי קווים.
המאפיינים של אמנותו והיו קיצוניים בקנה המידה - המבנים והיערות הגדולים המתנשאים מעל דמויות קטנטנות.
ציור גבולות דקורטיביים, ואותיות קלאסיות ועצים מסוקסים.
ניסוחו המיומן וסגנונו הייחודי הפכו אותו למאייר פופולרי.
הוא נחשב ל"צייר העט והדיו הטוב ביותר באמריקה" על פי דברי עורך מגזין מוביל.
למרות העבודה הרבה המושקעת בטכניקה שלו, האיורים של בות' התאפיינו בתחושת מרחב גדולה.
כתוצאה מכך, רישומיו התאימו לעיתים קרובות לערכים פואטיים.
איוריו השתלבו עם האיורים בסגנון הארט דקו, ולכן יצירותיו נמצאו בפרסומים וקטלוגים מסחריים.
האיורים הראשונים של בות', הופיעו ב"חדשות אינדיאנפוליס", והוא היה שם איש צוות בין השנים 1899 ל-1904. לאחר מכן נסע לרומא, פריז וספרד.
הוא גם עבד זמן קצר בעיתונים בבוסטון ובושינגטון כמאייר.
הוא היה אחד ממעצבי האקס ליבריס המודרניים הראשונים בארצות הברית.
בות' יצר אמנות פרסומות לארגונים, כגון רולס-רויס, קנדי של ויטמן, שעוני בולובה, ג'נרל אלקטריק, פרוקטר אנד גמבל, מפיקי הסרטים סרטי פרמאונט, ואסתיי אורגן.
בות' תרם למלחמת העולם הראשונה על ידי איור כרזות גיוס, עיצב איגרות חוב חיסכון אמריקאיות, חוברות ותעודות פטירה לחיילים אמריקאים שנספו בצרפת ובבלגיה, ועבדו בצלב האדום.
הוא אייר ספרים כמו ג'יימס ויטקומב ריילי "האיים המעופפים של הלילה" (1913), שכללו מספר לוחות של תמונות צבעי המים שלו.
הוא אייר את "הנסיך והאביון" של מארק טוויין (1917) ועוד.
בשנת 1925 ייסד את מכון פניקס לאמנות והיה מחנך שם במשך 21 שנים.
מהדורה של יצירתו, "שישים רפרודוקציות מציורים מקוריים", יצאה לאור בשנת 1925 בהוצאת רוברט פרנק.
בשנים 1934 ו-1935 כתב סדרת מאמרים אודות אמנות האיור לרבעון האמנות המקצועית.
בלוק מכרה מספר רישומים שלו בשנת 1946. בשנת 1947 יצא הספר 20 יצירות מופת של פרנקלין בות'.
הוא היה חבר באגודה ובחברת המאיירים.
בות' התגורר תקופה קצרה בעיר הפרברים ניו רושל, מושבת אמנים ידועה.
תושביה כולל אמנים ידועים כמו נורמן רוקוול.
לאחר מכן קנה אולפן ברחוב 57 בניו יורק.
את הקיץ הוא בילה באינדיאנה, שם היה חבר של המשורר ג'יימס ויטקומב ריילי.
הוא התחתן עם ביאטריס ויטמק, אחת הדוגמניות שלו, בשנת 1923 כשהיה בן 49. בשנת 1946 לקה בות' בשבץ ומת ב-25 באוגוסט 1948 בסטודיו שלו בניו יורק.
פרנקלין אנדרו "פרנקי" רודריגז הוא שחקן אמריקאי.
מגלם את דמותו הראשית של קרלוס רודריגז בדרמה הקומית-מוזיקלית "היי סקול מיוזיקל: המחזמר: הסדרה" מבית דיסני+.
רודריגז נולד בסלמה , קליפורניה למשפחה ממוצא מקסיקני.
רודריגז למד בבתי ספר תיכוניים בסלמה, ובהמשך עבר לבית ספר פרטי בסאנגר, קליפורניה, שם סיים את לימודיו וקיבל את תעודת הבגרות שלו.
רודריגז גילם את דמותו של מיק בסדרה "I'm Fine" של שירות הסטרימינג האמריקאי Dekkoo.
בעונה השלישית והאחרונה של הסדרה הפך לשחקן קבוע בה.
כמו כן, שיחק בתפקידי משני ואורח בסדרות הטלוויזיה "משפחה מודרנית" ו"תישאר קרוב" , וכן בסדרות הרשת "Raymond & Lane", "That's the Gag", "Only Children" ו-"Going Up".
בפברואר 2019 נודע כי רודריגז יככב ב"היי סקול מיוזיקל: המחזמר: הסדרה" מבית דיסני+ בתפקיד קרלוס רודריגז, הכוריאוגרף של ההפקה.
קרלוס הוא הדמות הגאה הגלויה הראשונה בזיכיון "היי סקול מיוזיקל".
מסוף שנת 2019, סרפיני נמצא במערכת יחסים עם חברו ל"היי סקול מיוזיקל: המחזמר: הסדרה", השחקן ג'ו סרפיני, אשר גם מגלם בתוכנית את מושא האהבה של דמותו, סב.
שנהסדרה/סרטתפקיד הערות 2017–2019I'm Fine מיק תפקיד משנה (עונות 1–2) תפקיד ראשי (עונה 3) 2018 Call Me Daddy פדרו סרט קצר 2019 משפחה מודרנית אדוארדו 2 פרקים תישאר קרוב עוזר על הסט פרק: "Three's Company" 2019–2023 היי סקול מיוזיקל: המחזמר: הסדרה קרלוס רודריגז תפקיד ראשי2025צ'אד פאוורס (אנ')דני קרוז6 פרקים
פרנקיה אבקורה (שם מדעי: Farancia abacura) הוא מין של נחש ממשפחת הזעמניים ותת-משפחת הדיפסדידיים, החי בדרום ארצות הברית בשטח המדינות: אלבמה, ארקנסו, פלורידה, ג'ורג'יה, אילינוי, קנטקי, לואיזיאנה, מיסיסיפי, מיזורי, צפון קרוליינה, אוקלהומה, דרום קרוליינה, טנסי, טקסס ווירג'יניה.
נחש זה דומה לנחש סלוד-אף ובעל מבנה גוף דומה באורך של 1 עד 1.4 מטר ולעיתים גם באורך 2 מטרים.
הוא בעל דו-צורתיות זוויגית, כשהנקבות מעט גדולות מהזכרים והוא בעל גוונים שחורים עד אפורים עם רצועות פנימיות בגווני ורוד-אדום.
צידי הראש לעיתים צהובים והראש גדול ושטוח, העיניים קטנות והאף עבה עם נחיריים מגודלים.
הנחש מצוי לרוב סביב מקווי מים מתוקים ולעיתים גם מליחים וכן בשולי יערות אם כי לרוב מצוי באזורים מוצפי מים.
הנחש כמעט שלא עולה ליבשה לפרקי זמן רבים, אם כי הוא נכנס לתרדמת חורף בחללי עצים וגזעים.
תזונתו של הנחש מורכבת בעיקר מסירניים ואמפיומיים וכן מעוד דו-חיים.
הנחש איננו ארסי והוא בעל שיניים אחוריות גדולות המותאמות לתפיסת טרף חלקלק.
אם הנחש מופרע הוא נוטה להימלט לחורים ואם נתפס בשטח פשוט ישתמש בהרתעה הכוללת הסתרת ראשו ושליפת זנבו האדום עז כדי להבהיל טורפים.
מצב שימור בטבע הוא "ללא חשש".
למין זה יש 2 תת-מינים: